**З А П О В Е Д**

**№ РД 09-475**

**София, 09.05.2025 г.**

На основание на чл. 14, ал. 1, т. 1 от Наредба № 5 от 2019 г. за подготовка и представяне на искания до Европейската комисия относно земеделските продукти и храни със защитени географски означения и традиционно специфичен характер, за контрол за съответствие с продуктовата спецификация и за водене на регистри на производителите и контролиращите лица, във връзка с чл. 14 и чл. 92 от Регламент (ЕС) 2024/1143 на Европейския парламент и на Съвета от 11 април 2024 година относно географските означения за вина, спиртни напитки и селскостопански продукти, както и за храните с традиционно специфичен характер и незадължителните термини за качество за селскостопанските продукти, за изменение на регламенти (ЕС) № 1308/2013, (ЕС) 2019/787 и (ЕС) 2019/1753 и за отмяна на Регламент (ЕС) № 1151/2012, и доклад от Стефан Бурджев – заместник-министър на земеделието и храните с рег. индекс № 93-2349/09.05.2025 г.,

**Н А Р Е Ж Д А М:**

I. Одобрявам изпращането до Европейската комисия на подаденото заявление за регистрация на Защитено наименование за произход (ЗНП) „Натурална минерална вода Хисар“/ „Натурална минерална вода Хисаря“/ „Хисарска натурална минерална вода“ в Регистъра на географските означения на Съюза.

II. Заповедта за одобряване да се съобщи в 3-дневен срок на заявителя и на заинтересованите лица и може да се обжалва по реда на Административнопроцесуалния кодекс в 14-дневен срок пред съответния административен съд.

III. Заповедта за одобряване и одобреното заявление-спецификация да се публикуват на интернет страницата на МЗХ в 10-дневен срок след влизането ѝ в сила.

IV. Одобреното заявление да се изпрати до Европейската комисия, след като заповедта за одобрение влезе в сила.

Настоящата заповед да се доведе до знанието на съответните длъжностни лица за сведение и изпълнение.

**МИНИСТЪР:**

**Д-Р ГЕОРГИ ТАХОВ**